A BIZOTTSÁG 1236/2009/EU RENDELETE
(2009. december 10.)
az általános tarifális preferenciák rendszerének 2009. január 1-jétől2011. december 31-ig történő alkalmazásáról szóló 732/2008/EK tanácsi rendelet I. mellékletének módosításáról
AZ EURÓPAI BIZOTTSÁG,
tekintettel az Európai Unióról és az Európai Unió működéséről szóló szerződésre,
tekintettel az általános tarifális preferenciák rendszerének 2009. január 1-jétől2011. december 31-ig történő alkalmazásáról, illetve az 552/97/EK és az 1933/2006/EK rendelet, valamint az 1100/2006/EK és a 964/2007/EK bizottsági rendelet módosításáról szóló, 2008. július 22-i 732/2008/EK tanácsi rendeletre (1) és különösen annak 25. cikkére,
az általános preferenciarendszer-bizottsággal folytatott konzultációt követően,
mivel:
(1)
A 2009/454/EK határozattal (2) módosított 2008. december 9-i 2008/938/EK bizottsági határozat (3) létrehozta azoknak a kedvezményezett országoknak a listáját, amelyek a 2009. január 1. és 2011. december 31. közötti időszakban megfelelnek a 732/2008/EK rendeletben meghatározott, fenntartható fejlődésre és jó kormányzásra vonatkozó különleges ösztönző előírásnak.
(2)
A 732/2008/EK rendelet I. mellékletének E. oszlopába fel kell venni a fenntartható fejlődésre és jó kormányzásra vonatkozó különleges ösztönző előírás kedvezményezett országaira vonatkozó információt. Ezért a 732/2008/EK rendelet I. mellékletét ennek megfelelően módosítani kell,
ELFOGADTA EZT A RENDELETET:
1. cikk
A 732/2008/EK rendelet I. melléklete helyébe az e rendelet mellékletében található szöveg lép.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. december 10-én.